Zhou Yang ble olympisk mester i kortbaneløp på skøyter under Vinter-OL 2010 i Vancouver. Hun vant 1 500 meter for damer foran Lee Eun-byul og Park Seung-hi begge fra Sør-Korea. Hun var også med på det kinesiske stafettlaget som vant 3 000 meter stafett for damer foran Canada etter at Sør-Korea som var først i mål ble diskvalifisert. De andre på laget var Zhang Hui, Sun Linlin og Wang Meng.